**НАРОДНО ЧИТАЛИЩЕ „ПРОСВЕТА-ПЛАЩОВО 1873”, С.ПЛАКОВО, ОЩИНА ВЕЛИКО ТЪРНОВО**

**ГОДИШЕН ОТЧЕТ**

**за работата на читалищното настоятелство през 2021 г.**

**През 2021 г. в резултат на пандемията читалищната работа беше нарушена. Групата за обработен фолклор възстанови репетиции през м.април. Успяхме с подготовката и се явихме във фестивала „ Шарено пиле петровско“ в с.Церова курия и в Международния фолклорен фестивал в гр. Китен.**

**Посещенията в библиотеката се ограничиха, въпреки че се взеха всички мерки за безопасност. През топлите летни дни в библиотеката се събираха децата от Центъра за работа с деца и младежи. Малчуганите се занимаваха с рисунки по приказки, четене на приказки и стихотворения, ръководени от Петя Тотева. Те вече са новите читатели. Интересно беше за децата и подредената етнографска сбирка „Плаково в три века“. Интересни бяха старите радиоапарати, телевизори и кино машини.**

**През 2021 година средствата от държавната субсидия се използваха за строителни дейности. Довършен беше ремонта на покрива. Сменени бяха с PVC входните врати и останалите прозорци. Сменени са всички улуци и улами от северната и източната страна на читалището. За 2022 г. ще се довърши и южната страна и при налични средства ще се работи по малкия салон на читалището, който се нуждае от основен ремонт.**

**Предвиждаме и дейности на открито, след затопляне на времето.**

**Годишния и финансовия отчети са приети на общо годишна събрание Протокол № 2 от 28.02.2022 г.**

**Изготвил: Петя Кънчева**